आज की डाक में पत्रकारिता महाविद्यालय द्वारा भेजा गया परिचय पत्र और डिप्लोमा प्रमाणपत्र प्राप्त हुआ। उसे देखकर बरबस तुम्हारी याद आ गयी। सच पूछो तो इसके असली हकदार तो तुम हो क्योंकि यह तुम्हारी दी हुयी प्रेरणा और उत्साह ही है जो मैं इसे हासिल कर सकी हूं। यह तुम ही तो थे जिसने प्राइमरी स्कूल की इस अध्यापिका को पत्रकारिता जैसे क्षेत्र मंे जाने और कुछ करने के लिये पत्राचार के माध्यम से पत्रकारिता की शिक्षा लेने के लिये बाध्य कर दिया था। आज देखते ही देखते मुझे डिप्लोमा भी मिल गया जो तुम्हारी याद की तरह हमेशा मेरे पास रहेगा।